stanford-oval/wikipedia huggingface dataset:
קריפטואנליזה ליניארית
תיאור כללי > קירוב ליניארי של כל הצופן

בהינתן הקירובים הלנאריים של כל תיבות ההחלפה של הצופן, קיים מספיק מידע כדי לחשב את הקירוב הליניארי של הצופן בשלמותו. את זה אפשר לבצע על ידי צירוף מספר קירובים מתאימים מתיבות ההחלפה. עם מידע זה אפשר לחלץ סיביות מהמפתח הסודי ששימש בסבב האחרון של הצופן. לדוגמה, בתרשים משמאל מתואר קירוב לנארי של צופן הצעצוע להמחשה בתיבות  S_{12},S_{22},S_{32} ו- S_{34} כאשר הספרה הראשונה באינדקס התיבה מציינת את מספר הסבב ואילו השנייה את מספר התיבה (שזה התיבה השנייה בסבב הראשון, השנייה בסבב השני והתיבות השנייה והרביעית בסבב השלישי). יש לשים לב שהקירוב האמור אינו כולל את כל הצופן אלא רק שלושה סבבים ממנו, זה כל מה שדרוש להתקפה. לאחר בחינה של התרשים וטבלת הקירובים, מתקבלים הקירובים הבאים:
:S_{34}:X_{2}=Y_{2}\oplus Y_{4} בהסתברות  4/16 והטיה  -1/4
יהיו  U_{i} ו- V_{i} בלוק הקלט ובלוק הפלט בהתאמה של תיבות ההחלפה של הצופן בסבב ה- i. וכן  U_{ij} ו- V_{ij} הסיבית ה- j של בלוק הקלט או הפלט בהתאמה, בסבב ה- i. באותו אופן  K_{i} מייצג את המפתח המחובר ב-XOR עם בלוק הנתונים בסבב ה- i כאשר  K_{5} הוא המפתח שמחובר לאחר הסבב הרביעי וכן  K_{ij} מתייחס לסיבית במיקום ה- j של המפתח ה- i. לכן בשלב הראשון של הצופן מתקבל:  U_{1}=P\oplus K_{1}. כאשר  P הוא בלוק הקלט הגלוי או המסר המיועד להצפנה, באורך 16 סיביות. על בסיס הקירוב הליניארי של הסבב הראשון של הצופן, המשוואה הליניארית הבאה:
מתקיימת בהסתברות  3/4. וכן עבור הסבב השני, הצירוף הבא
מתקיים בהסתברות  1/4. היות שפלט הסבב הראשון הוא בעצם קלט הסבב השני המחובר עם המפתח המתאים, מתקבל  U_{2,6}=V_{1,6}\oplus K_{2,6} לכן אפשר לקבל קירוב ליניארי מהצורה:
בהסתברות 1/4. לפי למת הערמה של מצואי, אם משלבים יחד את הצירופים משני הסבבים הראשונים מתקבלת המשוואה:
שמתקיימת בהסתברות ש/ל  1/2+2(3/4-1/2)(1/4-1/2)=3/8 עם הטיה  -1/8. למרות שהיא מתבססת על ההנחה שהקירובים הליניאריים של כל סבב בלתי תלויים שהיא הנחה לא מדויקת, בפועל היא עובדת היטב. עבור הסבב השלישי אפשר להבחין ש:
היות שמתקיים  U_{3,6}=V_{2,6}\oplus K_{3,6} וכן  U_{3,14}=V_{2,8}\oplus K_{3,14} מתקבלת המשוואה הבאה:
בהסתברות של  1/2+2(1/4-1/2)^{2}=5/8 (עם הטיה  -1/8). כעת אפשר לשלב את הצירופים מכל הסבבים (לפי עקרון הערמה) ולקבל את:
אפשר לפשט את המשוואה. היות שבעצם  U_{4,6}=V_{3,6}\oplus K_{4,6},U_{4,8}=V_{3,14}\oplus K_{4,8},U_{4,14}=V_{3,8}\oplus K_{4,14} וכן  U_{4,16}=V_{3,16}\oplus K_{4,16}, אפשר לשכתב את המשוואה האמורה כך:
כאשר  \textstyle \sum _{K} כולל את כל סיביות המפתח המשתתפות (שמיקומן ידוע):
ההסתברות שהמשוואה האחרונה תתקיים היא  1/2+2^{3}(3/4-1/2)(1/4-1/2)^{3}=15/32 עם הטיה - 1/32 והיא הקירוב הליניארי של הצופן.
היות ש- \textstyle \sum _{K} קבוע בהתאם למפתח הסודי המשוואה הבאה:
חייבת להתקיים בהסתברות של  15/32 או  (1-15/32)=17/32 שתלוי בערכו של  \textstyle \sum _{K} (אפס או אחד בהתאמה). כעת בידינו הקירוב הליניארי הכולל של שלושת הסבבים הראשונים של הצופן בהסתברות של  1/32.
תיאור כללי > סיבוכיות ההתקפה

ההסתברות שמשוואה ליניארית תתקיים תלויה בהטיה ההסתברותית של תיבות ההחלפה הפעילות ובמספרן (התיבות הפעילות הן אילו שהקו עובר דרכן בתרשים). באופן כללי ככל שההטיה גבוהה יותר בתיבות ההחלפה כך היא תהיה גבוהה יותר בצופן כולו. כמו כן ככל שפחות תיבות החלפה פעילות כך שיעור ההטיה יהיה גבוה יותר. יהי  \varepsilon  ההטיה מחצי של ההסתברות שמשוואה ליניארית עבור כל הצופן תתקיים. מיצורו מצואי הראה שמספר זוגות הקלט/פלט הנדרש לצורך הקרפיטואנליזה הליניארית פרופורציונלי ל- \varepsilon ^{-2} ואם  N_{L} מייצג את מספר הבלוקים הקריאים הדרוש אז אפשר להעריכו על ידי  N_{L}\approx 1/\varepsilon ^{2}.
למרות שסיבוכיות ההתקפה נמדדת גם בזמן וגם בזיכרון, בקריפטואנליזה ליניארית מתייחסים בעיקר לכמות הזיכרון. כלומר מניחים שאם יש באפשרותנו להשיג  N_{L} טקסטים אז ההתקפה בת ביצוע. לאור האמור הדרכים להתגונן מפני הקריפטואנליזה הליניארית הן מיטוב תיבות ההחלפה, כלומר צמצום ההטיה הליניארית שלהם וכן בניית הצופן באופן שיהיו יותר תיבות החלפה פעילות. צופן AES הוא דוגמה מצוינת לגישה זו. אמנם צריך לשים לב שההוכחה כביכול שצופן עמיד מפני קריפטואנליזה ליניארית מסתמכת על אי קיומם של קירובים ליניאריים בהסתברות גבוהה, חישוב ההסתברות של משוואות ליניאריות מתבסס על ההנחה שהתיבות בלתי תלויות וההטיה שלהם בלתי תלויה כך שאפשרי ליישם את עקרון הערמה של מצואי וכן על ההנחה שקירוב ליניארי יחיד מספיק כדי לחשב את הביטוי הליניארי הטוב ביותר בין סיביות הקלט וסיביות הפלט. במציאות הקירובים הליניאריים של תיבות ההחלפה אינם בלתי תלויים מה שעלול להשפיע על חישוב ההסתברות של ההטיה הכללית של הצופן. וכן מופעים של קירובים ליניאריים עם אותן סיביות קלט ופלט אך עם תיבות החלפה פעילות אחרות ניתנים לצירוף כך שתתקבל הסתברות ליניארית גבוהה יותר מהצפוי עם סט אחד של תיבות החלפה פעילות. תופעה זו נקראת מעטפת ליניארית או פרישה ליניארית. והיא משליכה על כך שגם אם נראה כאילו הצופן אינו מכיל הטיה הסתברותית גבוהה שילוב של מספר מופעים של קירובים ליניאריים יכול להוביל להטיה גבוהה. בכל אופן הגישה הבסיסית המתוארת כאן נוטה לעבוד היטב נגד מספר צפנים מודרניים, זאת משום שההשערה שהקירובים הליניאריים של תיבות ההחלפה בלתי תלויים סבירה למדי וכן אם מופעים של קירובים ליניאריים של קבוצת תיבות החלפה פעילות מניבים הטיה הסתברותית גבוהה הם נוטים להעלים את המעטפת הליניארית.
ראו גם

קריפטואנליזה
קריפטואנליזה דיפרנציאלית
הערות שוליים

↑  Matsui, M. & Yamagishi, A. "A new method for known plaintext attack of FEAL cipher". Advances in Cryptology - EUROCRYPT 1992
↑  Matsui, M. "Linear Cryptanalysis Method for DES Cipher" (PDF). Advances in Cryptology - EUROCRYPT 1993.
↑  Alex Biryukov, Christophe De Canni'ere, and Michal Quisquater. On Multiple Linear Approximations. In Matt Franklin, editor, Advances in Cryptology – CRYPTO ’04, 24th Annual International Cryptology Conference, Santa Barbara, California, USA, August 15–19, 2004. Proceedings, volume 3152 of Lecture Notes in Computer Science, pages 1–22, Berlin/Heidelberg, 2004. Springer.
↑  Zero-Correlation Linear Cryptanalysis of Block Ciphers
↑  Carlo Harpes, Gerard G. Kramer, James L. Massey (May 1995). A Generalization of Linear Cryptanalysis and the Applicability of Matsui's Piling-up Lemma (PDF/PostScript). Advances in Cryptology — Eurocrypt '95. Saint-Malo: Springer-Verlag. pp. 24–38. Retrieved 9 September 2007
↑  A Tutorial on Linear and Differential Cryptanalysis, Howard M. Heys
רון בן-ישראל

אין תמונה חופשית
רון בן-ישראל (נולד ב-1957) הוא שף מגדנאות ישראלי, הפועל ומתגורר בניו יורק. בעליו של 'רון בן-ישראל עוגות' בסוהו, מנהטן.
בעל מוניטין בינלאומי בעיצוב עוגות חתונה ואירועים מיוחדים. מתמחה בפיסול פרחים מבצק סוכר.
ביוגרפיה

רון בן-ישראל גדל בתל אביב, הוא בן להורים ניצולי שואה: דגמר, אמו (ילידת וינה) עבדה כשרטטת עבור הממשלה ומשה, אביו, ניצול מחנה ההשמדה אושוויץ, עבד בבית דפוס. הוא למד בתיכון תלמה ילין במגמת מחול, ורקד בלהקות בת דור ובת שבע. בגיל 26 עזב את ישראל. הוא נסע ללמוד בקנדה, בצרפת ולבסוף, בשנות השמונים הגיע לארצות הברית, שם רקד בלהקות ובהרכבים קטנים. במשך 15 שנה הוא התפרנס מריקוד, בשנות ה-30 לחייו פרש מהריקוד. הוא עבד בעבודות זמניות כמלביש בתצוגות אופנה בשבוע האופנה של ניו יורק, הוציא כלבים לטיול, עסק בעיצוב תפאורות, עיצב חלונות ראווה, ואז התחיל לתת שירותי קייטרינג ללקוחות פרטיים. את סודות עיצוב העוגה למד רון מבטי ואן נורסטנד, שהפכה למנטורית שלו, ומרוז לוי-בירנבאום שכתבה ספרי אפייה רבים למד את רזי האפייה. בשנת 1996 נתגלה על ידי מרתה סטיוארט, ("הכוהנת הגדולה" של סגנון חיים וניהול משק הבית בארצות הברית), שראתה את אחת מהעוגות שעיצב בחלון הראווה מיקימוטו שבשדרה החמישית. סטיוארט היוותה דמות מפתח בדרכו של רון להצלחה.
בן-ישראל מעיד כי כבר כנער, היה צופה מוקסם באימו הוינאית הופכת קצף למרנג ובצק פריך לשטרודל, אך לא שיער כי אומנות האפייה תהפוך לתשוקת חייו.
לבן-ישראל יש סדנת אפייה בסוהו של ניו יורק. הוא אופה עוגות גדולות לאירועים חגיגיים בעלות של אלפי דולרים, כל עוגה מיוחדת בעיצובה, שונה מרעותה ומותאמת ללקוח ולאירוע.
ב-2007, לציון 100 שנה למלון פלאזה, ביקשה ממנו חברת אלעד שבבעלות יצחק תשובה לאפות עוגה. בן-ישראל אפה את העוגה הגדולה ביותר בהיסטוריה של ניו יורק. העוגה התנשאה לגובה של 563 ס"מ, שקלה 2 טונות ועלתה 120 אלף דולר.
ב-2004 נבחר לאופה המצטיין של המגזין "ווג". הניו יורק טיימס כינה אותו "מנולו בלאניק של עוגות החתונה" (מעצב אופנה ומייסד מותג של נעלי יוקרה), המגזין Modern Bride כינה אותו "מלך העוגות" ומדריך זגאט הכתיר אותו כ"מאסטר עוגות החתונה".
בן-ישראל משמש כמרצה אורח במכון הקולינרי הצרפתי, בו הוא מעביר קורסים על אפיית ועיצוב עוגות ומלמד בו מאז שנת 1999.
ב-2011 הנחה את תוכנית מציאות בשם "הגאון המתוק" בערוץ האוכל האמריקני.
הוא התארח בתוכניות טלוויזיה רבות, ביניהן בוקר טוב אמריקה, התוכניות של דייוויד לטרמן, מרתה סטיוארט ואופרה וינפרי בשנת 2019 בן-ישראל התארח בתוכנית הבישול הצלחתי! שבנטפליקס, (עונה 2 של סדרת החגים).
בשנת 2020 בן-ישראל התארח בתוכנית הבישול ״מכת סוכר״ שבנטפליקס.
ראדק שירל

ראדק שירל (צ'כית: Radek Šírl; נולד ב-20 במרץ 1981 ברודנה) הוא כדורגלן צ'כי לשעבר ששיחק בעמדת הקשר בקבוצת בוהמיאנס 1905.
קריירה

בעבר שיחק שירל במועדונים ספרטה פראג ובוהמיאנס פראג. ב-2008 הוא זומן לראשונה לסגל הנבחרת הלאומית של צ'כיה, ואף שיחק עבור הנבחרת הצעירה שלה בגביע העולם בכדורגל עד גיל 20 בשנת 2001. הוא זכה עם זניט סנקט פטרבורג באליפות ליגת העל הרוסית בשנת 2007, ואף כבש שער מכריע במחזור האחרון מול סאטורן ראמנסקו שהעניק לקבוצתו את האליפות. בעונת 2007/2008 הוא זכה עם זניט בגביע אופ"א, לאחר ניצחון 0–2 על גלאזגו ריינג'רס במשחק הגמר.
תארים

גביע הליגה הרוסית: 2007
אליפות רוסיה: 2007
הסופר קאפ הרוסי: 2008
גביע אופ"א: 2008
הגביע הרוסי: 2010
הגביע הצ'כי: 2011
קלאבמרקט

| --- | --- |

 נתונים כלליים
 סוג:  חברה פרטית
 מייסדים:  קו-אופ צפון, מטרו קאש אנד קארי, אליעזר פישמן
 תקופת הפעילות:  1996–2005 (כ־9 שנים)
 בעלות:  שופרסל
 ענפי תעשייה:  שיווק קמעונאי
 
סמליל התת-רשת "חצי קופה"
סמליל המותג הפרטי "פרימייר קלאב" תחת הלוגו "להנות מהדברים הטובים ולחסוך"
קלאבמרקט הייתה רשת מרכולים בישראל. הרשת הוקמה ב-1996 כתת-רשת זולה של קבוצת "קו אופ-היפרשוק". החל משנת 2001 הפכה לשם הרשת כולה וב-2005 לאחר שנקלעה לקשיים כלכליים ונכנסה לחדלות פרעון, נקנתה על ידי שופרסל, שמיזגה את סניפיה ומיתגה אותם מחדש.
היסטוריה > הקמת הרשת

הרשת נוסדה ב-1996 על ידי קבוצת "קו אופ צפון-היפרשוק" שהייתה בבעלות אגודה שיתופית צרכנית קו-אופ צפון (50%), קואופרטיב תנובה (25%) וחברת "כלל סחר" של קונצרן "כלל" (25%) כתת-רשת זולה של הקבוצה. תוך זמן קצר הוקמו 26 סניפים של הרשת בהשקעה של כ-50 מיליון שקל. בקיץ 1997 עלה קמפיין פרסומי בו כיכבה אורנה בנאי כפרזנטורית הרשת בתפקיד הדמות "לימור".
במאי 1998 רכשה האגודה שיתופית קו-אופ צפון את מלוא הבעלות על קבוצת "קו אופ צפון-היפרשוק" כולל תת-הרשת "קלאבמרקט".
באוקטובר 1998 מכרה קו-אופ צפון לרשת "מטרו" מדרום אפריקה 49.9% ממניות "קו-אופ היפר-שוק". שתי החברות כבר פעלו קודם בשותפות להקמת רשת "מטרו קאש אנד קארי" בישראל.
היסטוריה > מיזוג עם קבוצת "גרינברג"

בסוף 1999 התמזגה קבוצת "קו-אופ היפר-שוק" עם רשתות "סופרשוק" ו"גרינברג" שהיו בבעלות איש העסקים אליעזר פישמן, כולל הרשתות שפעלו תחתיה ("ג'מבו", "שכונתית" ו"תנובה מרקט"). מיזוג שיצר רשת בעלת 140 סניפים, הקבוצה כולה החלה לפעול תחת השם "קלאבמרקט". פישמן החזיק 30% ממניות הרשת הממוזגת.
בשנת 2000 הפסידה הרשת 92 מיליון שקל ואיבדה נתחי שוק לטובת שתי המתחרות הגדולות של "שופרסל" ו"קו אופ הריבוע הכחול" ורשתות זולות שהחלו לפעול באותה העת. בתחילת 2001 החליטה מינהלת אגודת קו-אופ צפון למכור את חלקה ברשת, והחל משא ומתן עם מספר קונים פוטנציאלים, בהם חברת ההשקעות גרנית הכרמל. בספטמבר 2001 סוכמה מכירת החזקותיה לשותפה "מטרו" תמורת 38 מיליון דולר, ומיד אחר כך חברת "אלרן השקעות" הסכימה לרכוש את מניות החזקותיה של מטרו.
היסטוריה > מכירה לקבוצת מוזס-בורוביץ'-רוזן

בנובמבר 2001, נרכשה לבסוף הרשת על ידי קבוצת "מוזס-בורוביץ'-רוזן", שכללה את: יוסי רוזן (רג'ואן) ישראל (איזי) בורוביץ', דדי בורוביץ ותמי מוזס-בורוביץ' וחברת ההשקעות המשפחתיות של הבורוביצ'ים, תמי מוזס השקעות ורוז מילניום, נמרוד בורוביץ' יו"ר-יוסי רוזן, המנכ"ל-יעקב גינזבורג, והדירקטורים: רן קרול נדב פלטי, תמורת 440 מיליון שקל. בשנים 2002–2003 הרחיבה את סניפי תת-הרשת "ג'מבו" לאזורים נוספים, ופתחה סניפים נוספים, בעיקר בסביבת גוש דן. בנוסף הקימה את "ג'מבו ישיר" שירות לקניות דרך הטלפון.
היסטוריה > צמצום הרשת ושינויי מיתוג

הרשת התדרדרה, כך שבסוף 2003 נותרו רק כ-30 סניפי "קלאבמרקט", ותת הרשת "חצי קופה" מנתה 63 סניפים. במקביל, דדי בורוביץ', מבעלי הרשת, הציע לשופרסל לרכוש ממנה 18 סניפים שהתכוונה לסגור. ב-2005 דווח מנתוני חברת המחקר איי.סי נילסן עלה כי בשנת 2004 חלה ירידה של 26% במכירות "חצי קופה". בתחילת 2003 התחילה הרשת לפתח את המותג "פרימייר קלאב". ב-2005 הוסב סניף מפסיד של הרשת לסניף של רשת כביכול פרטית בשם "השוק של מוטי", כמו כן הוחלט על ידי הרשת למחוק את המותג "ג'מבו" ולהסב את סניפיו לתת רשת חדשה בשם "אימפריה" שבהקמתה לקח חלק פעיל יעקב גלברד, מנכ"ל פלאפון באותה התקופה, ומנכ"ל הקו-אופ בעבר.
היסטוריה > חדלות פרעון והעברת בעלות לשופרסל

בתחילת יולי 2005 דווח כי רשת קלאבמרקט נמצאת בחדלות פרעון עם חובות בסך 1.378 מיליארד שקל, והחברה ביקשה הקפאת הליכים. ב-13 ביולי 2005 החליט בית המשפט להקפיא את ההליכים נגד קלאבמרקט. בסוף יולי פרסמו נאמני החברה, שלמה נס וגבי טרבלסי, מכרז למכירת הרשת, ובסוף אוגוסט נחתם חוזה המכירה בין הנאמנים לבין שופרסל והוא אושר בבית המשפט. לאחר מכן הודיע הממונה על ההגבלים העסקיים כי המיזוג בין קלאבמרקט לבין שופרסל אושר גם הוא בסוף אוגוסט בתנאי ששופרסל תמכור 17 מסניפי קלאבמרקט הנמצאים במקומות שבהם תיעלם התחרות אם הסניפים יהיו שייכים לשופרסל גם הם, ובעקבות זאת הופחת מחיר העסקה (825.5 מיליון ש"ח) בכ-100 מיליון ש"ח. ב-2006 דווח כי שופרסל השלימה את הרכישה, וכל סניפי הרשת יהפכו בהדרגה וימותגו מחדש כסניפים של רשת שופרסל, תוך מחיקת המותג "קלאבמרקט" וכל תתי המותגים בבעלותה: "חצי קופה", "זול פה" ו"ג'מבו" והפיכתם למותגי שופרסל בשמות שונים.
במסגרת הליך חדלות הפרעון שימש עורך דין שלמה נס כמפרק הרשת, תמורת שכר טרחה של כ-20 מיליון ש"ח.
היסטוריה > השפעת המיזוג של שופרסל וקלאבמרקט על מחירי המזון

המיזוג של שופרסל וקלאבמרקט היה גורם משמעותי בעליית מחירי המזון בישראל וגרם לעלייה ביוקר המחיה.
בדיון בוועדת הכלכלה בשנת 2012 אמר מנכ"ל משרד התעשייה, המסחר והתעסוקה שההחלטה הייתה שגויה ויצרה אוליגופול שגרם לעלייה במחירי המזון.
קלאדובו

| --- | --- |
סמל קלאדובוסמל קלאדובו

 מדינה:  סרביה סרביה
 מחוז:  בור
 שטח:  629 קמ"ר
 גובה:  67 מטרים
 קואורדינטות:  44°36′14″N 22°36′26″E﻿ / ﻿44.603888888889°N 22.607222222222°E﻿ / 44.603888888889; 22.607222222222 
 אזור זמן:  UTC+1
 http://www.kladovo.org.rs/
  מפת מיקום  מפה מפורטת   (למפת סרביה מוגדלת) בלגרד נובי סאד  ניש קראגויבאץ סובוטיצה זרניאנין פנצ'בו צ'אצ'אק נובי פאזאר  קראלייבו קוסובו רומניה בולגריה מקדוניה הצפונית  אלבניה מונטנגרו בוסניה והרצג.  קרואט. הונגריה הים האדריאטי קלאדובו(למפת סרביה רגילה) בלגרד נובי סאד  ניש קראגויבאץ סובוטיצה זרניאנין פנצ'בו צ'אצ'אק נובי פאזאר  קראלייבו קוסובו רומניה בולגריה מקדוניה הצפונית  אלבניה מונטנגרו בוסניה והרצג.  קרואט. הונגריה הים האדריאטי קלאדובו  he tabBackground:;tabBorder:#aaa;defaultTab:0;
 
קלאדובו (בסרבית: Кладово, מבוטא: klâdɔʋɔ) היא עיירה ומועצה מקומית הממוקמת במחוז בור שבמזרח סרביה. העיירה שוכנת על גדת נהר הדנובה. אוכלוסיית העיירה מונה 8,913 ואילו אוכלוסיית המועצה המקומית מונה 20,635 (מפקד 2011).
שֵׁם

בסרבית העיירה ידועה בתור קלאדובו (Кладово), ברומנית – "Cladova", בגרמנית – "Kladowo" או "Kladovo" ובלטינית ויוונית באותיות לטיניות – "Zanes". בתקופת האימפריה הרומית, שם העיירה היה "Zanes" וביצוריה נודעו בשם "דיאנה" (Diana) ו"פונטס" (מיוונית: "ים" – "pontos", או מלטינית: "גשר" – "pontem"). הקיסר טראיאן היה בעל ביצורים באזור בתקופה הרומית, כמו גשר טראיאנוס (ביצורי פונטס נבנו בצד הסרבי, ביצורי תיאודורה – בצד הרומני). מאוחר יותר הקימו הסלאבים יישוב שנקרא "נובי גראד" (Нови Град),[דרוש מקור] בעוד העות'מאנים בנו בעיירה מבצר וקראו לו "פתוליסלם" (Fethülislam). השם "קלאדובו" נרשם לראשונה בשנת 1596 במסמך צבאי אוסטרי.
ישנן מספר תאוריות לגבי מקור השם הנוכחי של העיר:
על פי תאוריה אחת (Ranka Kuic), שם העיירה נגזר מהמילה הקלטית "kladiff" שמשמעותה "בית קברות" באנגלית.
על פי תאוריה אחרת (Ranko Jakovljevic), השם נגזר מהמילה "klad" (מכשיר המשמש לאחיזת אדם בכבילה).
תאוריה שלישית מספרת כי השם נובע מהמילה הסלאבית "קלדנאק" שמשמעותה "באר" באנגלית, או מהמילה הסלאבית "קלאדה" שמשמעותה "גדם עץ".
קיימת תאוריה לפיה מקור השם הוא בדוכס הבולגרי גלאד, ששלט באזור זה במאה ה-9.
יש יישוב עם אותו שם ברוסיה, ליד מוסקבה[דרוש מקור] ויש אמונה כי יישוב זה הוקם על ידי סרבים שעברו לשם מקלאדובו הסרבית במאה ה-18. אחד מפרברי ברלין קורי בשם זה, שמקורו בסורבים הסלביים החיים במזרח גרמניה.
יישובים בשם זה נמצאים גם בארד וטימיש, מחוזות של רומניה.
גאוגרפיה

ממזרח לעיירה נמצאים האזור החולי של "קלדובסקי פשצ'אר", יערות רוביניה בת-השיטה ואזור ביצות של קלדובסקי ריט, ששימש בעבר כבריכת דגים גדולה. זהו ביתם של 140 מיני ציפורים, מתוכן 80 מקננות באזור. יש מושבות מעורבות של קורמורן גמדי ואנפות, וכן ברבורים, עיטמים לבני זנב, שרקרק מצוי, ברווזים ועוד. האזור הוא שטח לציד חזירי בר. יישובים שכנים, כמו אוסוינה (Osojna) ולוליצ'בה צ'סמה (Lolićeva Česma), הם אזורי טיול מקומיים פופולריים.
היסטוריה

בשטח המועצה נמצאו כלי חרס מתקופת הברונזה המוקדמת של תרבות קוסטולאק-קוקופני (אנ'), אגרטלים מיניאטוריים בצורת ברווז מהמאה ה-14 לפני הספירה, נקרופוליס מתקופת הברונזה עם כלי חרס (מעוטרים בנפתול) ופריטים ארכאולוגיים אחרים.
בימי קדם, ביצור ליד גשר טאריאנוס בשם "זאנס" או "פונקס" התקיים במיקום זה, באזור שנשלט בידי שבט בני דאקיה. בימי הביניים הקימו כאן סלאבים עיירה חדשה בשם "נובי גראד" (Нови Град),[דרוש מקור] אך זו הושמדה על ידי ההונגרים בשנת 1502. היא נבנתה מחדש בשנת 1524 על ידי העות'מאנים וקיבל שם חדש: "Fethülislam". לדברי המטייל העות'מאני, אווליה צ'לבי שביקר בעיירה בשנת 1666, מרבית תושביה דיברו בשפה הסלאבית המקומית.[דרוש מקור] ובטורקית, וחלקם דיברו גם ולאך (אנ'). בשנת 1784 מנתה אוכלוסיית קלאדובו 140 בתים מוסלמים ו-50 נוצרים.
בין השנים 1929–1941 היה קלאדובו חלק מממלכת יוגוסלביה.
כלכלה

העסק העיקרי באזור הוא תחנות הכוח ההידרואלקטריות של ג'רדאפ (Đerdap): שער הברזל I ושער הברזל II. עסקים אחרים באזור משמשים לתמיכה טכנית בהקמה ובתפעול של תחנות הכוח ובני המקום, וכן לאספקת שירותים עבורם.
אוכלוסיית הכפרים סביב קלאדובו נתמכת בעיקר על ידי בני המשפחה העובדים בתור עובדים זרים שהגיעו ממדינות מערב אירופה. החקלאות בשטחי הכפרים שבמועצה האזורית היא פעילות צדדית יותר מאשר הכנסה.
גלריה

מבצר דיאנה
טאבולה טרייאנה
כניסה למבצר פטיסלם
שער ברזל I תחנת כוח הידרואלקטרית
שער הברזל השני תחנת כוח הידרואלקטרית
אולם הספורט "ג'זרו"
ראו גם

פרשת קלאדובו-שאבאץ
הערות שוליים

1 2 3  Кладово, www.kladovo.org.rs
↑  Slobodan T. Petrović (18 במרץ 2018). "Стубови Трајановог моста" [Pillars of the Trajan's Bridge]. Politika-Magazin, No. 1068 (בסרבית). pp. 22–23. {{cite news}}:  (עזרה)
↑  "[Projekat Rastko] Dragoslav Srejovic: Kulture bakarnog i ranog bronzanog doba na tlu Srbije". www.rastko.rs. נבדק ב-16 באפריל 2018. {{cite web}}:  (עזרה)
↑  http://sehumed.uv.es/revista/numero16/SEHUMED_colecc131.PDF
↑  "[Projekat Rastko] Dr Draga Garasanin: Bronze Age in Serbia". www.rastko.rs. נבדק ב-16 באפריל 2018. {{cite web}}:  (עזרה)
↑  Miroslav Stefanović (22 באפריל 2018). "Мегдани аласа и риба грдосија" [Fights between the fishermen and the giant fishes]. Politika-Magazin, No. 1073 (בסרבית). pp. 28–29. {{cite news}}:  (עזרה)
1 2 3 4 5  Olivera Milošević (3 בספטמבר 2017), "Dunav i istorija magneti Kladova", Politika (בסרבית): 16 {{citation}}:  (עזרה)
↑  Mirjana Nikić (21 בדצמבר 2018). "Игралиште одржало тврђаву" [Playground kept the fortress in shape]. Politika-Moja kuća (בסרבית). p. 01. {{cite news}}:  (עזרה)
↑  U.R. (12 בספטמבר 2018). "Неуређена кладовска пијаца" [Unregulated Kladovo market]. Politika (בסרבית). p. 13. {{cite news}}:  (עזרה)
↑  "Počeli radovi na rekonstrukciji gradske zelene pijace". Municipality of Kladovo official website (in Serbian). 14 בפברואר 2019. {{cite web}}:  (עזרה)
| --- | --- |
בקרת זהויות :  NLI: 987007533309805171  GND: 4265611-4  LCCN: no94007313  NKC: ge1201372  VIAF: 142184455   WorldCat (עם VIAF): 142184455 
אגם קלאדובו
מבצר פטיסלם
קת'לין רוברטסון

| --- | --- |
קת'לין רוברטסון, 2014
קת'לין רוברטסון, 2014
 לידה:  8 ביולי 1973 (בת 51) קנדה המילטון, אונטריו
 מדינה:  קנדה קנדה
 תקופת הפעילות:  מ-1985
 עיסוק:  שחקנית, דוגמנית ותסריטאית
 מקום לימודים:  Hillfield Strathallan College 
 פרופיל ב-IMDb
 
קת'לין רוברטסון (באנגלית: Kathleen Robertson; נולדה ב-8 ביולי 1973) היא שחקנית קולנוע וטלוויזיה, דוגמנית ותסריטאית קנדית.
ביוגרפיה

קת'לין רוברטסון נולדה ב-8 ביולי 1973 בעיר המילטון שבפרובינציית אונטריו בקנדה. רוברטסון החלה ללמוד בשיעורי משחק כבר כשהייתה בת 10, ומגיל צעיר הופיעה בהפקות תיאטרון מקומיות. הופעתה הטלוויזיונית הראשונה של רוברטסון הייתה כבר בגיל 17, כניצבת בסדרת הטלוויזיה "My Secret Identity".
בין 1990 ל-1993, רוברטסון כיכבה כשחקנית הראשית בקומדיית המצבים "Maniac Mansion". על תפקיד, זה היא הועמדה פעמיים לפרס האמן הצעיר. היא הופיעה במספר סדרות טלוויזיה כהופעת אורח וכדמות חוזרת, והופעתה הראשונה בסרט בבתי הקולנוע הייתה במותחן הארוטי "Blown Away" מ-1993 כדמות משנה. שנה קודם לכן, ב-1992, היא ערכה את הופעת הבכורה האמריקאית שלה, בסרט הטלוויזיה "Quiet Killer".
ב-1994, רוברטסון לוהקה לסדרת הנעורים "בוורלי הילס 90210" בתפקיד ראשי כדמותה של קלייר ארנולד. רוברטסון כיכבה בסדרה זו בין העונה הרביעית לעונה השביעית, עד 1997. ב-1997, בן זוגה, הבמאי גרג אראקי, ליהק אותה לאנסמבל של סרט דרמת הקומדיה השחורה "שום מקום". היא הופיעה בהמשך כשחקנית הראשית בסרט נוסף של אראקי, "ספלנדור". רוברטסון הופיעה בקומדיה הרומנטית "Dog Park" מ-1998, בדרמה הרומנטית "ביוטיפול" מ-2000 ובפרודיה "מת לצעוק 2" מ-2001. תפקיד רציני יותר היה לרוברטסון בסרט העצמאי "XX/XY" מ-2002, בו היא הופיעה לצידו של מארק ראפלו. באותה השנה, היא הופיעה בדמותה של הרוצחת אוולין דיק בסרט הפשע האמיתי "Torso: The Evelyn Dick Story". על תפקידה, היא הייתה מועמדת לפרס ג'מיני.
ב-2002, רוברטסון כיכבה כשחקנית הראשית בסדרת הדרמה המשפטית "Girls Club" של דייוויד אי קלי בערוץ "FOX". מאוחר יותר היא הופיעה במספר סרטים עצמאיים, וכן הופיעה כהופעת אורח ב"חוק וסדר: כוונה פלילית" של "NBC", ‏"CSI: מיאמי" של "CBS" ו"רוקי בלו" של "ABC". ב-2006, היא הופיעה כדמות משנה בדרמת ההיסטורית "הוליוודלנד". בין 2006 ל-2007, רוברטסון כיכבה כשחקנית הראשית בסדרת הקומדיה "The Business". עוד ב-2007, היא הופיעה כדמותה של המכשפה המרשעת מן המערב במיני-סדרת המדע בדיוני "איש הפח" של "Syfy".
ב-2011, רוברטסון לוהקה כשחקנית הראשית בדרמה ההמשכית הפוליטית "בוס" של "Starz". בתפקיד זה, רוברטסון הופיעה במספר רב של סצנות סקס ובעירום. הסדרה בוטלה לאחר שתי עונות, ב-2012. ב-2013, רוברטסון הופיעה בסרט הטלוויזיה "Time of Death" של "Lifetime". עוד באותה השנה, היא הופיעה כדמות רעייתו של גורדי האו בסרט הטלוויזיה הביוגרפי "Mr. Hockey: The Gordie Howe Story". גם באותה השנה, היא לוהקה כשחקנית הראשית בסדרת הפשע הבלשית "רצח מדרגה ראשונה" של "TNT". רוברטסון גילמה את דמותה של הילדי מאליגן, אם חד-הורית ובלשית במקצועה החוקרת מקרי רצח. הסדרה עלתה לשידור ב-2014, ובוטלה ב-2016 לאחר שלוש עונות.
ב-2014, רוברטסון הופיעה כדמות חוזרת בעונתה השנייה של סדרת הדרמה "בייטס מוטל". ב-2015, רוברטסון הופיעה בסרט האימה העל-טבעי "סודות הוותיקן" ובמיני-סדרה "The Fixer". ב-2018, רוברטסון לוהקה להפקה המשותפת של תאגיד השידור הציבורי הקנדי ושירות הזרמת המדיה "Netflix", "חילוץ בצפון", שעלתה ב-2019. ב-2021, הופיעה כדמות חוזרת בעונתה השישית והאחרונה של סדרת המדע הבדיוני "המרחב".
חיים אישיים

בין 1997 ל-1999, רוברטסון ניהלה זוגיות עם הבמאי גרג אראקי. ב-2004, רוברטסון נישאה למפיק כריס קאולס. בנם הבכור של הזוג נולד ב-2008, והשני ב-2016.
פילמוגרפיה > טלוויזיה

| שנה | שם | תפקיד | הערות |
| --- | --- | --- | --- |
| 1990–1993 | Maniac Mansion | טינה אדיסון | תפקיד ראשי; 65 פרקים |
| 1994–1997 | בוורלי הילס 90210 | קלייר ארנולד | תפקיד ראשי; 99 פרקים |
| 2002 | Girls Club | ג'ני פולס | תפקיד ראשי; 9 פרקים |
| 2006–2007 | The Business | ג'וליה סאליבן | תפקיד ראשי; 12 פרקים |
| 2007 | איש הפח | המכשפה הרעה מהמערב | מיני-סדרה |
| 2011–2012 | בוס | קיטי או'ניל | תפקיד ראשי; 18 פרקים |
| 2013 | Mr. Hockey: The Gordie Howe Story | קולין האו | סרט טלוויזיה של CBC Television |
| 2014 | בייטס מוטל | ג'ודי מורגן | דמות חוזרת; 5 פרקים |
| 2014–2016 | רצח מדרגה ראשונה | הילדי מאליגן | תפקיד ראשי; 32 פרקים |
| 2015 | The Fixer | אלי | מיני-סדרה |
| 2019 | חילוץ בצפון | צ'ארלי אנדרס | תפקיד ראשי; 10 פרקים |
| 2021–2022 | המרחב | רוזנפלד גוולינג | דמות חוזרת; 6 פרקים |
| 2022 | לשחות עם כרישים | אוליב מייס | 4 פרקים |